Komission direktiivi 95/40/EY, annettu 19 päivänä heinäkuuta 1995, kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun direktiivin 92/76/ETY muuttamisesta



Virallinen lehti nro L 182 , 02/08/1995 s. 0014 - 0016



KOMISSION DIREKTIIVI 95/40/EY, annettu 19 päivänä heinäkuuta 1995, kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi annetun direktiivin 92/76/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (1), sellaisena kuin se on viimeksi muutettuna komission direktiivillä 95/4/EY (2), ja erityisesti sen 2 artiklan 1 kohdan h alakohdan ensimmäisen alakohdan, ottaa huomioon kasvien terveyteen liittyville erityisille vaaroille alttiina olevien alueiden tunnustamisesta suojelluiksi 6 päivänä lokakuuta 1992 annetun komission direktiivin 92/76/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 2 artiklan, sekä katsoo, että direktiivissä 92/76/ETY tunnustettiin tietyt yhteisön alueet `suojelualueiksi` tiettyjen haitallisten organismien osalta ajanjaksolle, joka päättyy 1 päivänä heinäkuuta 1995, Kreikan, Italian ja Ranskan toimittamien viimeaikaisten uusien tietojen perusteella ei enää näytä olevan syytä säilyttää näille maille tunnustettuja `suojelualueita` organismien lps sexdentatus Boerner osalta Kreikassa, Anthonomus grandis (Boh.) ja Glomerella gossypii Edgerton osalta Italiassa ja Cephalcia lariciphila (Klug.) ja Gilpinia hercyniae (Hartig) osalta Ranskassa, koska näitä organismeja näyttää esiintyvän paikallisesti, myös Ranskan ja Portugalin toimittamista uusista tiedoista ilmenee, että näille maille tunnustettujen `suojelualueiden` kokoa pitää muuttaa Ranskassa Erwinia amylovora (Burr.) Winsl. et al. -oraganismin osalta ja Portugalissa Bemisia tabaci Genn. (eurooppalaiset populaatiot) -organismien osalta, koska näitä haitallisia organismeja näyttää nyt esiintyvän joillakin osilla nykyisestä `suojelualueesta`; lisäksi Yhdistyneelle kuningaskunnalle organismien Cephalcia lariciphila (Klug.), Dendroctonus micans Kugelan, Gilpinia hercyniae (Hartig), Gremmeniella abietina (Lag.) Morelet, Hypoxylon mammatum (Wahl.) J. Miller ja Pissodes spp. (eurooppalainen) osalta ja Portugalille organismien Dendroctonus micans Kugelan, lps amitinus Eichhof, lps cembrae Heer, lps duplicatus Sahlberg ja lps typographus Heer osalta tunnustettujen `suojelualueiden` kokoa olisi muutettava niin, että otetaan huomioon näiden organismien isäntäkasveja koskeva huoli, Ruotsin ja Suomen toimittamien uusien tietojen perusteella olisi laajennettava Ruotsille tunnustettua suojelualuetta organismin Leptinotarsa decemlineata Say osalta ja Suomelle olisi tunnustettava suojelualue organismin Leptinotarsa decemlineata Say osalta, lisäksi `suojelualueiden` tunnustaminen on väliaikainen, kunnes komission asiantuntijoiden valvonnassa suoritettujen tutkimusten tulokset vahvistavat, että direktiivin 77/93/ETY 2 artiklan 1 kohdan h alakohdan mukaisesti yksi tai useampi haitallinen organismi, jonka osalta alue on tunnustettu suojelluksi, ei ole endeeminen eikä esiinny alueella, tietyillä suojelualueilla on tapahtunut kehitystä kyseessä olevien haitallisten organismien tutkimuksessa; siksi on tarpeen pidentää väliaikaista tunnustusta toisella kaudella, jotta edellä mainitut komission asiantuntijat voivat arvioida tiedot kehityksestä, ja tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 92/76/ETY 1 artikla seuraavasti: 1 artikla "Liitteessä luetellut yhteisön alueet on tunnustettu suojelluiksi alueiksi direktiivin 77/93ETY 2 artiklan 1 kohdan h alakohdan ensimmäisessä alakohdassa tarkoitetussa merkityksessä liitteessä nimen kohdalla mainitun haitallisen organismin tai haitallisten organismien osalta; a kohdan alakohdissa 1, 2, 3, 4, 7, 8, 9, 10, 11, 14, 15 ja 17, b kohdan alakohdissa 1, 2 ja 3, c kohdan alakohdissa 1, 2, 3, 4 ja 5 sekä d kohdan alakohdissa 1, 3 ja 4 mainitut alueet tunnustetaan ajanjaksolle, joka päättyy 1 päivänä huhtikuuta 1996. Itävallan, Suomen ja Ruotsin tapauksissa mainitut alueet tunnustetaan 31 päivään joulukuuta 1996 asti." 2 artikla Muutetaan direktiivin 92/76/ETY liite tämän direktiivin liitteen mukaisesti. 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivästä heinäkuuta 1995. Niiden on ilmoitettava tästä komissiolle viipymättä. Näissä jäsenvaltioiden antamissa säännöksissä on oltava viittaus tähän direktiivin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset komissiolle viipymättä. Komissio ilmoittaa tästä muille jäsenvaltioille. 4 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 26, 31.1.1977, s. 20 (2) EYVL N:o L 44, 28.2.1995, s. 56 (3) EYVL N:o L 305, 21.10.1992, s. 12 LIITE 1. Poistetaan "Italia" a kohdan 1 alakohdan oikealta palstalta. 2. Korvataan "Portugali" a kohdan 2 alakohdan oikealla palstalla seuraavasti: "Portugali (Entre Duoro e Minho, Trás-os-Montes, Beira Litoral, Beira Interior, Ribatejo e Oeste, Alentejo, Madeira ja Azores)". 3. Poistetaan "Ranska" a kohdan 3 ja 5 alakohdan oikealta palstalta ja korvataan "Yhdistynyt kuningaskunta (Pohjois-Irlanti ja Isle of Man)" ilmaisulla "Yhdistynyt kuningaskunta (Pohjois-Irlanti, Isle of Man ja Jersey)". 4. Poistetaan a kohdan 4 alakohdan oikealta palstalta "Portugali" ja lisätään "Jersey" "Pohjois-Irlannin" jälkeen. 5. Poistetaan "Portugali" a kohdan, 7, 8, 9 ja 11 alakohtien oikealta palstalta. 6. Poistetaan "Kreikka" a kohdan 10 alakohdan oikealta palstalta. 7. Muutetaan a kohdan 12 alakohdan oikea palsta seuraavasti: "Espanja (Menorca ja Ibiza), Irlanti, Portugali (Azorit ja Madeira), Yhdistynyt kuningaskunta, Ruotsi (Malmöhus, Kristianstads, Blekinge, Kalmar, Gotlands Län, Halland), Suomi (Ahvenanmaan, Turun, Uudenmaan, Kymen, Hämeen, Pirkanmaan ja Satakunnan maakunnat)". 8. Korvataan a kohdan 14 alakohdan oikealla palstalla "Yhdistynyt kuningaskunta (Pohjois-Irlanti ja Isle of Man)" ilmaisulla "Yhdistynyt kuningaskunta (Pohjois-Irlanti, Isle of Man ja Jersey)". 9. Korvataan b kohdan 2 alakohdan oikealla palstalla "Ranska (Champagne-Ardennes, Alsace (Bas-Rhinin departementtia lukuun ottamatta), Lorraine, Franche-Comté, Rhône-Alpes, Bourgogne, Auvergne, Provence-Alpes-Côte d'Azur, Korsika, Languedoc-Roussillon)" ilmaisulla "Ranska (Champagne-Ardennes, Alsace (Bas-Rhinin departementtia lukuun ottamatta), Lorraine, Franche-Comté, Rhône-Alpes (Rhônen departementtia lukuun ottamatta), Bourgogne, Auvergne (Puy de Domen departementtia lukuun ottamatta), Provence-Alpes-Côte d'Azur, Korsika, Languedoc-Roussillon)". 10. Poistetaan c kohdan 1 alakohdan oikealta palstalta "Italia (Sisilia)". 11. Korvataan c kohdan 2 ja 3 alakohdan oikealla palstalla "Yhdistynyt kuningaskunta (Pohjois-Irlanti ja Isle of Man)" ilmaisulla "Yhdistynyt kuningaskunta (Pohjois-Irlanti)".